**Ministru kabineta noteikumu projekta „Grozījumi Ministru kabineta 2013.gada 20.augusta noteikumos Nr.621 „Noteikumi par biodrošības pasākumu kopumu dzīvnieku turēšanas vietām””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Veterinārmedicīnas likuma 25.panta 19.punkts |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Ar Komisijas 2014.gada 28.augusta Īstenošanas lēmumu 2014/637/ES tika grozītas Komisijas 2014.gada 27.marta Īstenošanas Lēmuma 2014/178/ES par dzīvnieku veselības kontroles pasākumiem saistībā ar Āfrikas cūku mēri dažās dalībvalstīs (turpmāk – Lēmums 2014/178/ES) pielikumā noteiktās riska zonas, paplašinot teritoriju Latvijā, kurā noteikti dzīvu cūku, cūkgaļas un to produktu pārvietošanas ierobežojumi.2014.gada 12.septembrī Briselē, Pastāvīgās komitejas sēdē Eiropas Savienības dalībvalstis atbalstīja Komisijas Īstenošanas lēmuma par dzīvnieku veselības kontroles pasākumiem saistībā ar Āfrikas cūku mēri dažās dalībvalstīs, un ar ko atceļ Lēmumu 2014/178/ES, pieņemšanu. Pieņemtais Komisijas Īstenošanas lēmums Latvijas administratīvo teritoriju uzskaitījumu, kurās noteikti ierobežojumi, negroza. Tāpēc ir sagatavoti grozījumi Ministru kabineta 2014.gada 2.jūlija rīkojumā Nr.322 „Par ārkārtējās situācijas izsludināšanu”, lai noteiktu ārkārtējo situāciju papildus vēl 17 novados un visā Ogres novadā un Jaunjelgavas novadā. Ņemot vērā minēto, nepieciešams grozīt Ministru kabineta 2013.gada 20.augusta noteikumus Nr.621 „Noteikumi par biodrošības pasākumu kopumu dzīvnieku turēšanas vietām” (turpmāk – noteikumi Nr.621), nosakot, ka jaunajās teritorijās esošajās cūku sugas dzīvnieku novietnēs biodrošības pasākumus uzsāk īstenot ne vēlāk kā 2014.gada 9.oktobrī.2. Eiropas Komisija 2014.gada 31.jūlijā ir pieņēmusi Īstenošanas lēmumu 2014/513/ES, ar ko Lēmuma 2014/178/ES pielikumu groza attiecībā uz Lietuvas, Latvijas un Igaunijas apgabaliem, uz kuriem attiecas ierobežojumi saistībā ar Āfrikas cūku mēri, kas nosaka dzīvu cūku un to produktu pārvietošanas ierobežojumus no noteiktām administratīvajām teritorijām. Ar Lēmumu 2014/178/ES ierobežojumi noteikti uz laiku līdz 2017.gada 31.decembrim. Patlaban šāds termiņš biodrošības pasākumu ievērošanai noteikts arī noteikumos Nr.621.2014.gada 12.septembrī Briselē, Pastāvīgās komitejas sēdē Eiropas Savienības dalībvalstis atbalstīja Komisijas Īstenošanas lēmuma par dzīvnieku veselības kontroles pasākumiem saistībā ar Āfrikas cūku mēri dažās dalībvalstīs, un ar ko atceļ Komisijas Īstenošanas lēmumu 2014/178/ES, pieņemšanu, kas nosaka, ka ierobežojumu termiņš tiek pagarināts līdz 2018.gada 31.decembrim, tāpēc noteikumos Nr.621 jānosaka, ka biodrošības pasākumu Āfrikas cūku mēra (turpmāk – ĀCM) apdraudētajās teritorijās jāīsteno līdz minētajam termiņam.3. Patlaban noteikumos Nr.621 noteikts, ka dzīvnieku īpašnieki, kuri novietnē nevar īstenot biodrošības pasākumus, nodrošina cūku sugas dzīvnieku nokaušanu mēneša laikā pēc datuma, kas noteikts pasākumu ieviešanai attiecīgā administratīvajā teritorijā. Ņemot vērā Pārtikas un veterinārā dienesta veicamo pienākumu apjomu un pieejamos personāla resursus, kas iesaistīti ĀCM apkarošanas un uzraudzības pasākumu veikšanā, noteikto dzīvnieku nokaušanas termiņu nepieciešams pagarināt uz laiku līdz trīs mēnešiem.4. Noteikumu Nr.621 pielikumā noteiktās biodrošības prasības attiecas uz visām novietnēm, kurās tur cūku sugas dzīvniekus. Latvijā (īpaši ĀCM ārkārtējās situācijas teritorijā) ir daudz saimniecību, kurās cūkas nelielā skaitā tur pašpatēriņam savas ģimenes uzturam. Cūkas no šīm novietnēm netiek izvestas un cūkgaļas produkti nenonāk pārtikas apritē, tāpēc noteikumos Nr.621 jānosaka, ka šādās novietnēs (izņemot, ja tajās ir arī vaislas dzīvnieki), jāievēro vismaz būtiskākās no noteiktajām biodrošības prasībām.  |
| 3. | Projekta izstrādē iesaistītās institūcijas | Pārtikas un veterinārais dienests. |
| 4. | Cita informācija | Nav. |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attiecas uz dzīvnieku īpašniekiem vai turētājiem, kas audzē vai tur cūku sugas dzīvniekus, kuru novietnes atrodas ārkārtējās situācijas zonā, īpaši uz tiem, kas tur cūkas pašpatēriņam. Pēc Lauksaimniecības datu centra datubāzes informācijas, 2014.gada jūlijā ārkārtējās situācijas zonā reģistrētas 11,5 tūkstoši novietņu, kurās pašpatēriņam tur vairāk nekā 4000 cūkas. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projektā noteikto normu īstenošana palīdzēs dzīvnieku īpašniekiem saglabāt cūkas pašpatēriņam un īstenot noteiktus biodrošības pasākumus, kas pasargās cūkas no inficēšanās ar ĀCM vīrusu.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

*Anotācijas III, IV, V un VI sadaļa – projekts šīs jomas neskar.*

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pārtikas un veterinārais dienests |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

 Zemkopības ministrs J.Dūklavs

19.09.2014. 12:47

673

L. Gurecka

67027063, Linda.Gurecka@zm.gov.lv